Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 4 A Büntetõ Törvénykönyvrõl szóló 1978. évi IV. törvény 286/A. § (2)–(3) bekezdése.
Paragraph Index: 1051

a) A hatékony fellépés érdekében megfelelõ szervezeti változtatásokra, a szakemberek számának növelésére (minden szinten, de elsõsorban a megyei rendõr-fõkapitányságokon), a képzések számának növelésére, a nemzetközi együttmûködések fejlesztésére, az ún. új típusú kábítószerek monitorozására, szükséges gyorsasággal történõ azonosítására, kockázatelemzésére, valamint a szükséges és megfelelõ jogi szabályozás módosítására van szükség. A szerek listára vétele során tudományos megalapozottsággal kell eljárni. Emellett szükség van az új típusú kábítószerek, valamint a már ismert anyag új, visszaélésszerû használatával kapcsolatos kockázatok és a szabályozásukkal kapcsolatban megtett lépések kommunikációjára. A Korai Jelzõrendszer (Early Warning System) mûködtetése mellett javasolt az illegális piacon megjelenõ új kábítószerekrõl, illetve a kábítószerek hatóanyagtartalmának változásairól a hatóságok mellett a szakmai szervezeteket, valamint a tömegkommunikációs eszközökön keresztül a drogfogyasztókat is tájékoztatni a droghalálozás megelõzése céljából.

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes